b"\n_START_ARTICLE_\nKatinka Hossz\xc3\xba\n_START_SECTION_\nTraject\xc3\xb2ria\n_START_PARAGRAPH_\nVa guanyar la seva primera medalla en els Campionats d'Europa de Piscina Curta el 2004, un bronze en 400 metres estils._NEWLINE_En el Campionat del M\xc3\xb3n de 2009 disputat a Roma va guanyar una medalla d'or en els 400 m estils amb un temps de 4:30,31 i dues medalles de bronze en 200 m estils i 200 m papallona. Va ser triada esportista hongaresa de l'any pels seus \xc3\xa8xits._NEWLINE_En els Campionats d'Europa de 2010, celebrats al seu pa\xc3\xads natal, va guanyar una medalla de plata en els 400 m estils i es va convertir en campiona d'Europa en 200 m papallona, 200 m estils i com a membre de l'equip de relleus 4x200 m estil lliure._NEWLINE_Dos anys despr\xc3\xa9s, all Campionat Europeu disputat a Debrecen, es va proclamar campiona d'Europa en els 200 m papallona i en els 200 i 400 metres estils._NEWLINE_En els Jocs Ol\xc3\xadmpics d'Estiu 2012, va ser quarta a la final de 400 metres estil individual, amb un temps de 4:33.49. _NEWLINE_En el Campionat Mundial de Barcelona 2013, es va retirar de la bra\xc3\xa7a de 100 metres despr\xc3\xa9s de classificar-se segona en les eliminat\xc3\xb2ries, per concentrar-se en la final dels 200 metres estils individual a la qual posteriorment es va imposar amb un temps de 2:07,92. Tamb\xc3\xa9 va guanyar l'or en els 400 m estils amb un temps de 4:30,41 i bronze en els 200 m papallona._NEWLINE_Va establir r\xc3\xa8cords mundials en els 100 m, 200\xe2\x80\xafm i 400\xe2\x80\xafm estils, trencant el r\xc3\xa8cord de 200\xe2\x80\xafm a Eindhoven, primer a les s\xc3\xa8ries classificat\xc3\xb2ries del mat\xc3\xad amb un temps de 2:04,39, i m\xc3\xa9s tard a la final, deixant la marca en 2:03,20._NEWLINE_L'endem\xc3\xa0, va tornar a fer el mateix amb els 100\xe2\x80\xafm estils. En la jornada classificat\xc3\xb2ria del mat\xc3\xad va batre l'anterior plusmarca mundial amb un temps de 57,73 segons, i a la final va superar el seu propi r\xc3\xa8cord per deixar-lo en 57,50 segons.\xc2\xa0Uns dies m\xc3\xa9s tard, a la Copa del M\xc3\xb3n de\xc2\xa0Berl\xc3\xadn, va batre per tercera vegada el r\xc3\xa8cord del m\xc3\xb3n dels 100 m estils amb un temps de 57,45 segons, a m\xc3\xa9s de rebaixar la plusmarca mundial dels 400 m estils (4:20,85), el que suposava el seu sis\xc3\xa8 r\xc3\xa8cord mundial en quatre dies._NEWLINE_En els Jocs Ol\xc3\xadmpics d'Estiu 2016, va guanyar tres medallas d'or: en els 400 m estils (r\xc3\xa8cord mundial), 100 m (esquena) i 200 m estils (r\xc3\xa8cord ol\xc3\xadmpic)._NEWLINE_\xc3\xa9s un personatge en aquest m\xc3\xb3n i una hero\xc3\xafna per a tots nosaltres"